wickkiey/tamil-wikipedia-chunked huggingface dataset:
# மணியாச்சி

## மக்கள்தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி மணியாச்சியின் மக்கள்தொகை பரம்பல் பின்வருமாறு உள்ளது.  
- மக்கள்தொகை = 1,410
- ஆண்கள் =715
- பெண்கள் = 695
- குடும்பங்கள் = 412
- எழுத்தறிவு = 80.56 %
- பாலின விகிதம் = 1,000 ஆண்களுக்கு, 972 பெண்கள்
- 6 வயதிற்குட்பட்ட குழந்தைகள் = 134
- பட்டியல் சமூகத்தினரும், பட்டியல் பழங்குடியினரும் = 846 (60.00%) மற்றும் 0
# ஸ்ரீலேக்கா பேரின்பகுமார்

**ஸ்ரீலேக்கா பேரின்பகுமார்** ஈழத்தில் குறிப்பிடத்தக்க சிறுகதை எழுத்தாளர்களுள் ஒருவராவார். கவிதை, சிறுகதை, சிறுவர் இலக்கியம், நாடக இலக்கியம், நாவல் எழுதுவதென பன்முகத் திறமைகளைக்கொண்டவர்.
# ஸ்ரீலேக்கா பேரின்பகுமார்

## வாழ்க்கைக் குறிப்பு

யாழ்ப்பாணம் சுன்னாகத்தில் தர்மலிங்கம் லோகேஸ்வரி தம்பதிகளுக்கு மகளாக 14.05.1977 இல் பிறந்தார். தனது ஆரம்பக் கல்வியை சுன்னாகம் மயிலணி சைவ மகாவித்தியாலயத்திலும், இடைநிலை, உயர்கல்வியை தெல்லிப்பழை யூனியன் கல்லூரியிலும் பெற்றார். யாழ்ப்பணப் பல்கலைக்கழகத்தில் கலை (சிறப்பு) மாணிப் பட்டத்தை பெற்றதோடு தேசிய கல்வி நிறுவகத்தின் கல்வியியல் டிப்ளோமா கற்கைநெறியிலும் தேறியுள்ளார். ஆசிரியராக கடமையாற்றும் இவரது துணைவர் பாடசாலை அதிபர் பேரின்பகுமார்.
# ஸ்ரீலேக்கா பேரின்பகுமார்

## கலை இலக்கிய பணி

பாடசாலையில் கல்வி கற்கும் காலத்திலிருந்தே எழுத்தாற்றல் பெற்ற இவர் அக்காலத்திலேயே எழுதத்தொடங்கினார். கவிதை, சிறுகதை, சிறுவர் இலக்கியம், நாடக எழுத்துரு, நாவல் என்ற அனைத்துத் தளங்களிலும் தடம் பதித்துள்ளார். இவரது எழுத்துகளுக்கு தாயகம், கலைமுகம் சஞ்சிகைகளும் வலம்புரி பத்திரிகையும் களம் அமைத்துக் கொடுத்தன. இவரது ஆக்க இலக்கியங்களின் கருப்பொருள் சமூக நோக்கோடு அமைந்ததோடு அவரால் வார்க்கப்படும் பாத்திரங்கள் நாளாந்த வாழ்வோட்டத்தில் தினம் சந்திக்கும் பாத்திரங்களாக இருக்கின்றன.
தேசிய கலை இலக்கியப் பேரவையின் உறுப்பினரான ஸ்ரீலேக்கா பேரின்பகுமார் சிறுகதைகள் மட்டுமன்றி கவிதைகளையும் எழுதியுள்ளதோடு பேரவையின் கவியரங்கமான *நிற்க அதற்குத் தக* கவியரங்கில் பங்குபற்றினார்.அவரது சில கவிதைகள் 'தாயகம்' இதழில் பிரசுரமாகியுள்ளன.
நாடக அரங்கக் கல்லூரியில் இணைந்து குழந்தை ம. சண்முகலிங்கத்தின் *அன்ரிக்கனி* நாடகத்தில் முதன்மைப் பாத்திரத்தில் சிறப்பாக நடித்து நாடக ஆர்வலரின் பாராட்டைப் பெற்றதோடு மூத்த நாடக கலைஞர்களின் வாழ்த்தையும் பெற்றவர். செம்முக ஆற்றுகை குழுவின் குழந்தை ம. சண்முகலிங்கத்தின் *அன்பமுதூறும் அயலார்* நாடகத்திலும் முக்கிய பாத்திரத்தில் நடித்தும் தனது நடிப்பாற்றலை வெளிப்படுத்தியுள்ளார்.
இதுவரை *வேப்பம்குச்சி* (சிறுகதைத் தொகுப்பு), *கிண்கிணிநாதங்கள்* (சிறுவர் நாடகங்கள்), *தூரத்து மழையும் இங்கு சாரல் அடிக்கும்* (சிறுகதைத் தொகுப்பு)-2017, *மயில் இறகு* (சிறுவர் இலக்கியம்), *கண்மணியே கவி பாடு* (சிறுவர் பாடல்கள்), *கிணற்றங்கரை* (நாடக எழுத்துருக்கள்) ஆகிய நூல்கள் வெளிவந்துள்ளன.
# ஸ்ரீலேக்கா பேரின்பகுமார்

## பெற்ற பரிசுகள், விருதுகள்

- தேசிய கலை இலக்கியப் பேரவை வெளியீடாக வந்துள்ள *கிணற்றங்கரை* நாடகத் தொகுப்புக்கு இலங்கை சாகித்திய விருது
- *மயிலிறகு* சிறுவர் இலக்கியத்திற்காக வடமாகாண அரசின் சிறந்த நூலுக்கான விருது
- *கிண்கிணி நாதங்கள்* வடமாகாண அரசின் சிறந்த நூலுக்கான விருது
- *கிணற்றங்கரை* நாடக இலக்கியத்திற்கான வடமாகாண அரசின் சிறந்த நூலுக்கான விருது
- தேசிய ரீதியில் அரச ஊழியர்களுக்கான ஆக்கத்திறன் போட்டியில் தொடர்ந்து 09 வருடங்களாக விருதுகள் பெற்றுள்ளார்.
# யு. ஏ. பீரன்

**யு. எ. பீரன்** *(U. A. Beeran)* என்பவர் ஓர் இந்திய அரசியல்வாதியாவார். இவர் கேரள மாநிலம் மலப்புறம் மாவட்டம் கோட்டக்கல்லில் 1925 ஆம் ஆண்டு மார்ச் மாதம் 9 ஆம் தேதி பிறந்தார். இந்திய ஒன்றிய முசுலிம் லீக் கட்சியில் இணைந்திருந்த பீரன் பின்நர் இந்திய தேசிய லீக் கட்சியில் சேர்ந்தார். கேரள அரசின் அமைச்சரவையில் ஓர் அமைச்சராகவும் இவர் பணிபுரிந்தார்
# யு. ஏ. பீரன்

## வாழ்க்கை

1940 ஆம் ஆண்டுகளில் பீரன் இந்திய இராணுவத்தில் பணியாற்றினார். பின்னர் 1950 ஆம் ஆண்டுகளில் மும்பையில் உள்ள பிரித்தானிய பொறியியல் நிறுவனத்தில் வேலை செய்தார். பின்னர் முசுலிம் லீக் கட்சியில் சேர்ந்து அக்கட்சியின் கோழிக்கோடு மாவட்ட செயலாளர் ஆனார். அதைத் தொடர்ந்து கேரள மாநிலத்தின் கட்சியின் செயலாளர் என்ற பொறுப்பையும் ஏற்றார். முசுலிம் லீக் கட்சியின் வேட்பாளராக தேர்தலில் போட்டியிட்ட இவர் 1970, 1977, 1980, 1982 மற்றும் 1991 ஆம் ஆண்டுகளில் சட்டப்பேரவை உறுப்பினராகத் தேர்ந்தெடுக்கப்பட்டார்.
எ.கே. அந்தோனியின் அரசவையில் பீரன் கல்வி மற்றும் சமூக நலத்துறை அமைச்சராக 1978 ஆம் ஆண்டு சனவரி 27 ஆம் தேதி முதல் நவம்பர் 3 ஆம் தேதி வரை பதவியில் இருந்தார். பின்னர் மீண்டும் கே. கருணாகரன் அமைச்சரவையில் உணவு மற்றும் நுகர்பொருள் வாணிபக்கழகத்தின் அமைச்சராக 1982 மே 24 முதல் 1987 மார்ச்சு 25 வரை பணிபுரிந்தார்.
மாநில கூட்டுறவு வங்கியின் இயக்குனராகவும் கேரள மீனவர்கள் நலச் சங்கத்தின் தலைவராகவும் பீரன் செயல்பட்டார்.  
இவர் சந்திரிகா நாளிதழின் துணை ஆசிரியர் மற்றும் உதவி ஆசிரியர் பொறுப்புகளிலும் இருந்துள்ளார். இதழாசிரியராக செயல்பட்டது மட்டும் அல்லாமல் சிறந்த எழுத்தாளராகவும் இவர் பல புத்தகங்களையும், கட்டுரைகளையும் எழுதியுள்ளார். அவற்றில் ஒன்று “அரபு உலகமும் ஐரோப்பாவும்” என்ற நூல் ஆகும். “அனைத்து கேரள சாகித்திய பரிசத்” நிறுவனத்தின் மாநில நிர்வாக உறுப்பினராகவும் பீரன் சிலகாலம் பணியாற்றினார்.  
பீரன் 2001 ஆம் ஆண்டு மே மாதம் 31 தேதி காலமானார். கேரள சட்டமன்றம் 2001 ஆம் ஆண்டு சூலை 5 ஆம் தேதி அன்னாருக்காக இரங்கல் கூட்டம் நடத்தியது.
# தயோ அமைடு

**தயோ அமைடு** *(Thioamide)* என்பது R–CS–NR′R″ என்ற பொதுக் கட்டமைப்பில் காணப்படும் ஒரு வேதி வினைக்குழுவாகும். இங்குள்ள R, R′, மற்றும் R″ என்பவை கரிமக் குழுக்களாகும். தயோ அமைடு அரிதாக தயோனமைடு என்றும் தயோயூரைலீன்கள் என்றும் அழைக்கப்படுவதுண்டு. இவ்வகைச் சேர்மங்கள் அமைடுகளை ஒத்திருக்கின்றன. ஆனால் அவை C-N பிணைப்புடன் பெரிய பல்பிணைப்புகள் கொண்டிருக்கும் பண்பை பெற்றுள்ளன. இதன் விளைவாக ஒற்றைப்பிணைப்புகள் மாற்றப்பட்டு சுழற்சிமாற்றியங்கள் உண்டாகின்றன . தயோ அசிட்டமைடு என்ற சேர்மம் நன்கு அறியப்பட்ட ஒரு தயோ அமைடுக்கு உதாரணமாகும். பல்வளைய வேதியியலில் கட்டுறுப்பு தொகுதியாகவும், சல்பைடு அயனிகளின் மூலமாகவும் தயோ அசிட்டமைடு பயன்படுகிறது.
தயோ அமைடுகள் தைராய்டு எதிர்ப்பு மருந்துகளாகும். கேடயச் சுரப்பி மிகை இயக்க நோய்களை கட்டுப்படுத்தும் மருந்து வகையைச் சேர்ந்தது என்று இதை வகைப்படுத்துகிறார்கள்.
# தயோ அமைடு

## தயாரிப்பு

அமைடுகளுடன் பாசுபரசு பென்டாசல்பைடு போன்ற பாசுபரசு சல்பைடுகளைச் சேர்த்து சூடுபடுத்தும்போது தயோ அமைடுகள் உருவாகின்றன. லாவ்சென்சு வினைப்பொருள் சில குறிப்பிட்ட வகை பயன்பாடுகளுக்கு ,மட்டும் பயன்படுத்தப்படுகிறது. நைட்ரைல்களுடன் ஐதரசன் சல்பைடு சேர்த்து வினைபுரியச் செய்வது ஒரு மாற்று வழிமுறையாகும்.  
வில்கெரோட்-கிண்டுலர் வினையில் பென்சைல்தயோ அமைடுகள் உருவாகின்றன.
தயோ அமைடுகளின் C2NH2S உள்ளகம் சமதளமாகும். தயோ அசிட்டமைடை ஒரு பிரதிநிதியாகக் கொண்டால்: C-S, C-N, மற்றும் C-C பிணைப்பு இடைவெளிகள் முறையே 1.68, 1.31, மற்றும் 1.50 Å என்றமைகின்றன. C-S மற்றும் C-N பிணைப்புகளின் குறுகிய இடைவெளிகள் பல் பிணைப்புகளை குறிப்பிடுகின்றன.
# தயோ அமைடு

## மருந்து மற்றும் உயிர்வேதியியலில் தயோ அமைடுகள்

கேடயச் சுரப்பி மிகை இயக்க நோய்களை கட்டுப்படுத்தும் மருந்து வகையைச் சேர்ந்தது என்று தயோ அமைடை வகைப்படுத்துகிறார்கள்.  
பெப்டைடுகளில் அமைடு பிணைப்புகளுக்கான ஒத்த எலக்ட்ரான் அமைப்புடைய சேர்மங்களாக தயோ அமைடுகள் இணைக்கப்படுகின்றன . இயற்கை பெப்டைடுகளுக்கு பெப்படைடு மாற்ற சேர்மங்கள் ஒத்தவரிசை சேர்மங்களாகக் கருதப்படுகின்றன. இவையே கட்டமைப்பு-செயல்பாட்டுத் தொடர்பை வெளிப்படுத்துகின்றன. பெப்டைடு ஒத்தவரிசைச் சேர்மங்களை உடலின் மருந்து இருப்புக்கு ஏற்றவாறு வாய்வழி மருந்துகளாகவும் கொடுக்க பயன்படுத்தலாம். தைராய்டில் சுரக்கும் நொதியான தைராய்டு பெராக்சிடேசை தயோ அமைடு தடுத்து டிரையையோடோதைரோனின் (டி3) மற்றும் தைராக்சின் (டி4) உருவாதலைத் தடுக்கிறது. இதனால் கூழ்மத்திலிருந்து அயோடோடைரோசின்களை எடுத்துக் கொள்ளப்படுவது தடுக்கப்படுகிறது. வெளிப்புற இயக்குநீர்களிலிருந்து அயோடின் வெளிப்படுவதையும் இவை தடுக்கின்றன.  
அதிகமான விளைவுகள் ஒரு மாதத்திற்குப் பின் மட்டுமே வெளிப்படுகின்றன. ஏனெனில் இயக்குநீர் குறைபாடு என்பது மெதுவாக பாதிப்புகளை உண்டாக்கும் ஒரு செயல்முறையாகும்.  
மெத்திமசோல், கார்பிமசோல் மற்றும் புரோப்பைல்தயோயுராசில் உள்ளிட்டவை தயோ அமைடு குழுவில் இடம்பெற்றுள்ள சில சேர்மங்களாகும்.
# சொத்துரிமை இடமாற்றச் சட்டம் 1882

| **பிராந்திய எல்லை** | இந்திய யூனியன் |
| --- | --- |
| **இயற்றப்பட்ட தேதி** | 17 பிப்ரவரி 1882 |
| **ஆரம்பிக்கப்பட்ட தேதி** | 01 ஜூலை 1882 |
| **சட்டப்பூர்வ வரலாறு** |  |
| **அறிமுகப்படுத்தியவர்** | விட்லி ஸ்டோக்ஸ் |
| **முதல் வாசிப்பு** | 1877 |
| **இரண்டாவது வாசிப்பு** | 1882 |
| **நிலை:** நடைமுறையில் | } |
**சொத்துரிமை இடமாற்றச் சட்டம் 1882** இந்தியாவில் சொத்துக்கள் இடம் மாறுவதை ([./https://en.wikipedia.org/wiki/Property_law#Transfer_of_property transfer of property]) ஒழுங்குபடுத்தும் ஒரு இந்தியச் சட்டமாகும். இச்சட்டத்தில் பரிமாற்றம் மற்றும் அதனுடன் இணைந்த நிபந்தனைகள் பற்றிய குறிப்பிட்ட விதிகள் உள்ளன. இது ஜூலை 1, 1882 அன்று அமலுக்கு வந்தது.  
இந்தச் சட்டத்தின் படி, 'சொத்து மாற்றல்' என்பது ஒரு நபர் தனது சொத்துக்களை ஒன்று அல்லது அதற்கு மேற்பட்ட நபர்களுக்கு அளிப்பதோ அல்லது தனக்கும் மற்றும் ஒன்று அல்லது அதற்கு மேற்பட்ட நபர்களுக்கும் சேர்த்து அளிப்பதோ ஆகும். பரிமாற்றச் செயல் தற்போதோ அல்லது எதிர்காலத்திலோ செய்யப்படலாம். தனிநபர், நிறுவனத்தையோ அல்லது சங்கத்தையோ அல்லது பல தனிநபர்களையோ உள்ளடக்கியிருக்கலாம். அசையாச் சொத்துகள் உட்பட எந்தவிதமான சொத்துகளும் இடம் மாற்றப்படலாம்.
# சொத்துரிமை இடமாற்றச் சட்டம் 1882

## தொடர்புடைய சட்டம்

சொத்து சட்டத்தில் முதன்மையாக அக்கறை கொண்டுள்ள 18 இதர சட்டங்கள் உள்ளன அல்லது கீழே பட்டியலிடப்பட்டுள்ளபடி, சொத்து சட்டத்திற்கு கணிசமான சட்டங்கள் உள்ளன:  
1. டிரஸ்ட்ஸ் சட்டம், 1882
1. குறிப்பிட்ட நிவாரணச் சட்டம், 1963
1. சொற்கள் சட்டம், 1882
1. பதிவு சட்டம், 1908
1. ஸ்டாம்ப் சட்டம், 1899
1. UP ஸ்டாம்ப் சட்டம், 2008
1. வரம்புச் சட்டம், 1963
1. பொதுக் கட்டுப்பாடுகள் சட்டம், 1897
1. சான்று சட்டம், 1872
1. வாரிசுரிமை சட்டம், 1925
1. பிரிவினைச் சட்டம், 1893
1. ஜனாதிபதி-நகரங்கள் திவாலாக்கல் சட்டம், 1909
1. மாகாண திவால்தன்மை சட்டம், 1920
1. வங்கிகள் மற்றும் நிதி நிறுவனங்கள் சட்டம், 1993 ன் காரணமாக கடன்களை மீட்பது
1. பாதுகாப்பு சொத்துக்களை பாதுகாப்பு மற்றும் மறுசீரமைப்பு மற்றும் பாதுகாப்பு வட்டி உண்மையில் செயல்படுத்த, 2002
1. ஒப்பந்த சட்டம், 1872
1. 1930 களின் விற்பனை சட்டம்
1. விலங்கியல் சட்டம், 1881
1. எதிரி சொத்து சட்டம்.
# க. பாலேந்திரா

**க. பாலேந்திரா**
இலங்கையில் மேடை நாடக துறையின் வளர்ச்சியில் முக்கிய கலைஞர், நாடக இயக்குநர், தமிழ் அவைக்காற்று கழகத்தின் நிறுவகர்.
# க. பாலேந்திரா

## வாழ்க்கைச் சுருக்கம்

யாழ்ப்பாணம் அரியாலையைப் பிறப்பிடமாக கொண்டவர்.அங்கு வருடா வருடம் நிகழ்ந்து வரும் சுதேசிய விழா நாடகங்கள் ஆரம்ப அனுபவங்கள். 1972 இல் கட்டுப்பெத்தை பல்கலைக்கழகத்தில் பயின்றபோது பல்கலைக்கழகத் தமிழ்ச் சங்கத்தின் வெளியீடான நுட்பம் சஞ்சிகையின் ஆசிரியராகவும் சங்கத்தலைவராகவும் இருந்தபோது கலைஞர்கள், அறிஞர்களுடன் ஏற்பட்ட தொடர்புகள் அவரது சீரிய நாடக பயணத்திற்கு அடிகோலின.
கல்வி சார்ந்து பொறியியல் துறையில் முழுநேரத் தொழில் செய்து கொண்டு நாடகமே முழுமூச்சாக இயங்கிய அவர் நாடகத்துறை சார்ந்த ஆனந்தராணி இராஜரட்ணம் அவர்களை மணம்புரிந்து நாடகப் பயணத்தைத் தொடர்ந்தார்.
# க. பாலேந்திரா

## கலைப் பயணம்

சுகைர் ஹமீட் அவர்களின் ஏணிப்படிகள் என்ற குறியீட்டு நாடகத்தில் பிரதான பாத்திரத்தில் நடித்ததன் மூலம் இலங்கை நாடக ஆர்வலருக்குத் தெரியவந்த அவர் தாசீசியஸ் அவர்களின் நெறியாள்கையில் பிச்சை வேண்டாம், கந்தன் கருணை போன்ற நாடகங்களில் பங்குகொண்டார். இவர்களுக்கு வேடிக்கை, கிரகங்கள் மாறுகின்றன, தூரத்து இடிமுழக்கம் ஆகிய நாடகங்களை எழுதி நெறியாள்கை செய்தார். 1976இல் கொழும்பு லயன்வென்ற் அரங்கில் மேடையேறிய இந்திரா பார்த்தசாரதியின் 'மழை' நாடகமே இவர் முதன்முதல் தயாரித்து நெறியாள்கை செய்த நாடகம். இதில் இவரும் ஆனந்தராணியும் முக்கிய பாத்திரங்களில் நடித்தனர்.
இலங்கையின் எல்லாபகுதிகளிலும் ஈழத்தமிழர் வாழும் அனைத்து நாடுகளிலும் மேடையேறியதோடு சென்னையிலும் 2010இல் மேடையேறியது குறிப்பிடத்தக்கது.மழை, அரையும் குறையும், கண்ணாடி வார்ப்புகள் இலங்கை வானொலியில் ஒலிபரப்பாகியதுடன் கண்ணாடி வார்ப்புகள் ரூபவாகினியிலும் ஒளிபரப்பாகியது.
தமிழ் அவைக்காற்றுகைக் கழகத்தை உருவாக்கி இலங்கையிலும் புலம்பெயர் நாடுகளிலும் 62க்கு மேற்பட்ட நாடகங்களை நெறிப்படுத்தி மேடையேற்றிய இவர் எந்த கொள்கை கோட்பாடுகளுக்கும் ஆட்பட்டுவிடாமல் நாடகமே மூச்சாக கொண்டு நாடகத்தின் வளர்ச்சியில் தனது காத்திரமான விசாலமான பங்களிப்பை செலுத்தியிருக்கின்றார்.
# க. பாலேந்திரா

## நெறிப்படுத்திய நாடகங்கள்

முதல் 23 நாடகங்கள் இலங்கையிலும் 23-62 வரையிலாட நாடங்கள் புலத்திலும் நெறியாள்கை செய்தார்.
1. இவர்களுக்கு வேடிக்கை -1974
1. கிரகங்கள் மாறுகின்றன -1974
1. தூரத்து இடி முழக்கம் - 1976
1. மழை - 1976
1. பலி -1978
1. நட்சத்திரவாசி -1978
1. ஒரு யுகத்தின் விம்மல் - 1978
1. கண்ணாடி வார்ப்புகள் - 1978
1. பசி - 1978
1. புதிய உலகம் பழைய இருவர் -1978
1. ஒரு பாலை வீடு- 1979
1. இடைவெளி -1979
1. யுகதர்மம் - 1979
1. நாற்காலிக்காரர் -1979
1. முகமில்லாத மனிதர்கள் -1980
1. திக்கு தெரியாத காட்டில் - 1980
1. இயக்க விதி -3 -1980
1. சுவரொட்டிகள் -1980
1. சம்பந்தம் - 1980
1. அரையும் குறையும் -1981
1. மூன்று பண்டிதர்களும் காலம் சென்ற ஒரு சிங்கமும் -1981
1. துக்ளக் -1982
1. மரபு -1982
1. வார்த்தையில்லா நாடகம் 1983
1. பார்வையாளர்கள் 1985
1. எரிகின்ற எங்கள் தேசம் 1985
1. வேடரை உச்சிய வெள்ளைப் புறாக்கள் -1991
1. பாரத தர்மம் -1991
1. பிரத்தியேகக்காட்சி -1991
1. தரிசனம் -1991
1. தப்பி வந்த தாடி ஆடு -1992
1. துன்பக் கேணியிலே -1992
1. நம்மைப் பிடித்த பிசாசுகள் -1993
1. இரு துயரங்கள் -1993
1. ஐயா இலெக்சன் கேட்கிறார் -1994
1. போகிற வழிக்கு ஒன்று -1994
1. மலைகளை அகற்றிய மூடக்கிழவன் -1996
1. ஆற்றைக் கடத்தல் -1996
1. எப்போ வருவாரோ -1997
1. அயலார் தீர்ப்பு - 1997
1. அவசரக்காரர்கள் -1997
1. மெய்ச்சுடரே - 1997
1. பெயர்வு - 1998
1. ஒரு பயணத்தின் கதை -1998
1. பரமார்த்த குருவும் சீடர்களும் - 1999
1. பார்வைக் கோளாறு - 2000
1. காத்திருப்பு -2001
1. வேருக்குள் பெய்யும் மழை -2002
1. ஒன்றுபட்டால் உண்டு வாழ்வு - 2003
1. அவன் அவள் - 2003
1. திக்கற்ற ஓலம் - 2003
1. பெருங்கதையாடல் -2004
1. அரசனின் புத்தாடை -2004
1. சர்ச்சை - 2006
1. மலைகள் வழிமறித்தால் - 2006
1. பாவி? - 2007
1. எல்லாம் தெரிந்தவர்கள் - 2008
1. மரணத்துள் வாழ்வு - 2009
1. படிக்க ஒரு பாடம் - 2009
1. ஒற்றுமை -2010
1. இது ஒரு நாடகம் -2010
1. தர்மம் -2010
# டான் செடில்

**டான் செடில்** (Don Cheadle, பிறப்பு: நவம்பர் 29, 1964) ஒரு அமெரிக்க நாட்டு நடிகர், தயாரிப்பாளர், இயக்குநர் மற்றும் பாடலாசிரியர் ஆவார். இவர் 1982ஆம் ஆண்டு முதல் ஹாம்பர்கர் ஹில் (1987), கலர்ஸ் (1988), ரோஸ்வுட் (1997), பூகி நைட்ஸ் (1997), டிராபிக் (2000) போன்ற பாடங்களில் நடித்துள்ளார். இவர் 2004ஆம் ஆண்டு ஹோட்டல் ருவாண்டா என்ற திரைப்படத்தில் ருவாண்டன் என்ற கதாபாத்திரத்தில் நடித்ததற்காக சிறந்த நடிகருக்கான அகாதமி விருதுக்கு பரிந்துரை செய்யப்பட்டார்.  
2012 முதல் 2016ஆம் ஆண்டு வரை *ஹவுஸ் லைஸ்* என்ற நகைச்சுவைத் தொடரில் நடித்ததற்காக 2013ஆம் ஆண்டு கோல்டன் குளோப் விருது வென்றார் என்பது குறிப்பிடத்தக்கது. இவர் மார்வெல் வரைக்கதை கதாபாத்திரமான போர் இயந்திரம் என்ற கதாபாத்திரத்தில் அயன் மேன் 2 (2010), அயன் மேன் 3 (2013), அவெஞ்சர்ஸ்: ஏஜ் ஆஃப் அல்ட்ரான் (2015), கேப்டன் அமெரிக்கா: சிவில் வார் (2016), அவெஞ்சர்ஸ்: இன்பினிட்டி வார் (2018), அவெஞ்சர்ஸ்: எண்ட்கேம் (2019) போன்ற திரைப்படங்களில் நடித்ததன் மூலம் இவர் மிகவும் பரவலாக அறியப்படும் நடிகர் ஆனார்.
# பிரி லார்சன்

**பிரி லார்சன்** (பிறப்பு: அக்டோபர் 1, 1989) என்பவர் அமெரிக்க நாட்டு நடிகையாவார். இவர் தனது இளம் வயதிலிருந்து திரைப்படங்கள் மற்றும் தொடர்களில் முன்னணி கதாபாத்திரங்களில் நடித்ததன் மூலம் அகாதமி விருது மற்றும் கோல்டன் குளோப் விருது போன்ற விருதுகளை வென்றார். 2019ஆம் ஆண்டு டைம் என்ற நாளிதழில் உலகின் 100 மிகவும் செல்வாக்காளர்களில் ஒருவராக இவரை அறிவித்தது.  
இவர் தனது 6 வயதிலிருந்து அமெரிக்கன் கன்சர்வேட்டரி நாடக பள்ளியில் பயிற்சி பெற்றார். 1998ஆம் ஆண்டு முதல் முதலில் நடிப்பு துறையில் அறிமுகமானார். 2001ஆம் ஆண்டு 'ரைசிங் டாட்' என்ற தொலைக்காட்சி தொடரிலும், 2006 ஆம் ஆண்டு 'ஹூட்' என்ற நகைச்சுவை திரைப்படத்தில் துணை நடிகையாகவும், 2012 ஆம் ஆண்டு '21 ஜம்ப் ஸ்ட்ரீட்' என்ற திரைப்படத்திலும் நடித்தார். 2009 ஆம் ஆண்டு முதல் 2011 வரை 'அமெரிக்காவின் தாரா' என்ற தொலைக்காட்சி தொடரில் நடித்தார்.  
2015 ஆம் ஆண்டு 'ரூம்' என்ற திரைப்படத்தில் நடித்ததற்காக சிறந்த நடிகைக்கான அகாதமி விருதை வென்றார். இவர் முதல் முதலில் பெரும் செலவில் எடுக்கப்பட்ட 'காங்: ஸ்கல் தீவு' என்ற சாகசத் திரைப்படத்தில் நடித்தார் இத் திரைப்படம் 2017 ஆம் ஆண்டு வெளியானது. இவர் கேப்டன் மார்வெல் (2019) என்ற திரைப்படத்தில் கேப்டன் மார்வெல் என்ற வரைக்கதை கதாபாத்திரமான மீநாயகன் கதாபாத்திரத்தில் நடித்துள்ளார். இதை தொடர்ந்து அவெஞ்சர்ஸ்: எண்ட்கேம் (2019) என்ற திரைப்படத்திலும் நடித்துள்ளார்.
# கரேன் கில்லன்

**கரேன் கில்லன்** (Karen Gillan, பிறப்பு: 28 நவம்பர் 1987 ) ஒரு இசுக்கொட்லாந்து நடிகையாவார். இவர் 2010 முதல் 2013 வரை பிபிசி 1 என்ற தொலைக்காட்சியில் யார் டாக்டர் என்ற மருத்துவத் தொலைக்காட்சி தொடரில் 'ஆமி பொண்ட்' என்ற கதாபாத்திரத்தில் நடித்தார். இவர் மார்வெல் வரைக்கதை கதாபாத்திரமான நெபுலா என்ற மீநாயகன் கதாபாத்திரத்தில் கார்டியன்ஸ் ஒப் த கலக்ஸி (2014), கார்டியன்ஸ் ஆப் தி கேலக்ஸி 2 (2017), அவெஞ்சர்ஸ்: இன்பினிட்டி வார் (2018) மற்றும் அவெஞ்சர்ஸ்: எண்ட்கேம் (2019) போன்ற திரைப்படங்களில் நடித்ததன் மூலம் எல்லோராலும் அறியப்படும் நடிகையாவார்.
# டையெத்தில்பாசுபைட்டு

**டையெத்தில்பாசுபைட்டு** *(Diethylphosphite)* என்பது (C<sub>2</sub>H<sub>5</sub>O)<sub>2</sub>P(O)H என்ற மூலக்கூற்று வாய்ப்பாட்டால் விவரிக்கப்படும் ஒரு கரிம பாசுபரசு சேர்மமாகும். பிற கரிமபாசுபரசு சேர்மங்களை உருவாக்கப் பயன்படும் ஒரு வினைப்பொருளாக இது பயன்படுத்தப்படுகிறது. P-H பிணைப்பின் அதிக வினைத்திறனை இப்பயன்பாட்டிற்குரிய அடிப்படைக் காரணமாகும். டையெத்தில்பாசுபைட்டு ஒரு நிறமற்ற நீர்மமாகும் . இதன் மூலக்கூறுகள் நான்முகியின் வடிவத்தில் உள்ளன.
# டையெத்தில்பாசுபைட்டு

## தயாரிப்பு

பாசுபரசு முக்குளோரைடு மற்றும் எத்தனால் சேர்மங்களைப் பயன்படுத்தி 1850 ஆம் ஆண்டுகளில் அநேகமாக டையெத்தில்பாசுபைட்டு தயாரிக்கப்பட்டிருக்கலாம். ஆனால், தேவைக்காக தயாரிக்கப்படும் தயாரிப்பு முறைகள் பின்வருமாறு உள்ளன :.  
:PCl<sub>3</sub> + 3 C<sub>2</sub>H<sub>5</sub>OH → (C<sub>2</sub>H<sub>5</sub>O)<sub>2</sub>P(O)H + 2 HCl + C<sub>2</sub>H<sub>5</sub>Cl  
இச்சேர்மத்தின் பல வழிப்பொருட்களையும் இதேமுறையில் தயாரிக்க முடியும் . பாசுபைட்டு என்று பெயரிடப்பட்டிருந்தாலும் மிகப்பெருமளவில் இது பாசுபோனேட்டு (C2H5O)2P(O)H, வடிவிலேயே காணப்படுகிறது. இப்பண்பை தன்னுடைய மூல அமிலமான பாசுபரசு அமிலத்துடன் இது பகிர்ந்து கொள்கிறது. இதுபோன்ற பல வினைகள் இருந்தபோதிலும், பாசுபரசு(V) மற்றும் பாசுபரசு(III) வடிவங்களுக்கு இடையிலான பின்வரும் இடமாற்றிய சமநிலை இருப்பதைக் கருத்தில் கொள்ளாமல் பகுத்தறிவது கடினமாகும் :  
:(C<sub>2</sub>H<sub>5</sub>O)<sub>2</sub>P<sup>V</sup>(O)H ⇌ (C<sub>2</sub>H<sub>5</sub>O)<sub>2</sub>P<sup>III</sup>(OH).
# டையெத்தில்பாசுபைட்டு

## வினைகள்

;எசுத்தராக்கல் வினை  
எத்தனாலைவிட உயர் கொதிநிலை கொண்ட ஆல்ககாலுடன் சேர்த்து டையெத்தில்பாசுப்பைட்டைச் சேர்த்து சூடுபடுத்தும்போது பரிமாற்ற எசுத்தராக்க வினை நிகழ்கிறது :  
:(C<sub>2</sub>H<sub>5</sub>O)<sub>2</sub>P(O)H + 2 ROH → (RO)<sub>2</sub>P(O)H + 2 C<sub>2</sub>H<sub>5</sub>OH  
பொட்டாசியம் மூவிணைய-பியூட்டாக்சைடு போன்ற காரத்தின் முன்னிலையில் இப்பாசுபரசு சேர்மம் புரோட்டான் நீக்கம் அடைந்து பாசுபரசை ஆல்க்கைலேற்றம் அடைய அனுமதிக்கிறது:  
:(C<sub>2</sub>H<sub>5</sub>O)<sub>2</sub>P(O)H + KO<sup>*t*</sup>Bu → (C<sub>2</sub>H<sub>5</sub>O)<sub>2</sub>P(O)K + HO<sup>*t*</sup>Bu
:(C<sub>2</sub>H<sub>5</sub>O)<sub>2</sub>P(O)K + RBr → (C<sub>2</sub>H<sub>5</sub>O)<sub>2</sub>P(O)R + KBr  
அரைல் ஆலைடுகளை மாற்றுவதற்கு பலேடியம் வினையூக்கிகள் பயன்படுத்தலாம். இவ்வினையின் வழியாக டைமெத்தில்பாசுபீன் ஆக்சைடுகள் போன்ற இரண்டாம்நிலை பாசுபீன் ஆக்சைடுகள் உருவாதலுக்கான வழி கிடைக்கிறது. பின்வரும் சமன்பாடு இவ்வினையை விளக்குகிறது.  
:(C<sub>2</sub>H<sub>5</sub>O)<sub>2</sub>P(O)H + CH<sub>3</sub>MgBr → (C<sub>2</sub>H<sub>5</sub>O)<sub>2</sub>P(O)MgBr + CH<sub>4</sub>
:(C<sub>2</sub>H<sub>5</sub>O)<sub>2</sub>P(O)MgBr + 2 CH<sub>3</sub>MgBr → (CH<sub>3</sub>)<sub>2</sub>P(O)MgBr + 2 MgBr(OC<sub>2</sub>H<sub>5</sub>)
:(CH<sub>3</sub>)<sub>2</sub>P(O)MgBr + H<sub>2</sub>O → (CH<sub>3</sub>)<sub>2</sub>P(O)H + MgBr(OH)
# அங்கொண்டபள்ளி

**அங்கொண்டபள்ளி** (ANGONDAPALLI) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு, உட்பட்ட ஒரு வருவாய் கிராமம் ஆகும்.
# அங்கொண்டபள்ளி

## அமைவிடம்

இந்த ஊரானது மாவட்டத்தின் தலைநகரான கிருஷ்ணகிரியில் இருந்து 37 கிலோமீட்டர் தொலைவிலும், மாநிலத் தலைநகரான சென்னையில் இருந்து 292 கிலோமீட்டர் தொலைவிலும் உள்ளது.
# பி. குருபரப்பள்ளி

**பி. குருபரப்பள்ளி** (B. KURUBARAPALLI) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு, உட்பட்ட ஒரு வருவாய் கிராமம் ஆகும்.
# பி. குருபரப்பள்ளி

## அமைவிடம்

வேப்பனப்பள்ளி ஊராட்சி ஒன்றியத்துக்கு உட்பட்ட இந்த ஊரானது வேப்பனப்பள்ளியில் இருந்து 10 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 15 கிலோமீட்டர் தொலைவிலும், மாநிலத் தலைநகரான சென்னையில் இருந்து 278 கிலோமீட்டர் தொலைவிலும் உள்ளது.
# பேடேபள்ளி

**பேடேபள்ளி** (Bedapalli ) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு, உட்பட்ட ஒரு வருவாய் கிராமம் ஆகும்.
# பேடேபள்ளி

## மக்கள்வகைப்பாடு

இந்த ஊரானது சூளகிரியில் இருந்து 11 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 25 கிலோமீட்டர் தொலைவிலும், மாநிலத் தலைநகரான சென்னையில் இருந்து 283 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 143 வீடுகள் உள்ளன. கிராமத்தின் மொத்த மக்கள் தொகையானது 614 ஆகும். இதில் ஆண்கள் எண்ணிக்கை 306, பெண்களின் எண்ணிக்கை 308 என உள்ளது. மக்களின் கல்வியறிவு விகிதமானது 43.6% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# சேச யோகியார் ஞான ஏற்றம்

**சேச யோகியார் ஞான ஏற்றம்** என்பது சித்தர் பாடல்கள் நூல் தொகுப்பில் 13-வது நூலாக அமைந்துள்ளது. இதில் 139 அடிகள் உள்ளன. இயற்றியவர் சேஷ யோகியார்.  
உழவர் பாடும் பாட்டில் எண்ணிக்கை மட்டுமே வரும்.  
இவரது பாடல்களில் ஞானக் கருத்துக்கள் இடம்பெற்றுள்ளன.  
அதனால் இதற்கு ஞான ஏற்றம் என்று பெயர் சூட்டப்பட்டுள்ளது.  
ஏற்றத்தில் நீர் இறைக்கும்போது களைப்பு தோன்றாமல் இருக்கப் பாடும் பாட்டு ஏற்றப் பாட்டு.  
இதில் எத்தனையாவது சால் இறைக்கிறோம் என்னும் எண்ணிக்கையும் அடியாக வரும்.
# சேச யோகியார் ஞான ஏற்றம்

## எடுத்துக்காட்டு

:பிள்ளையாரும் வாரி
:பிள்ளையாரும் அங்கே
:பெருத்த மூலாதாரம்
:சிறுத்த இதழ் நாலாம்
:உரைத்த கம்பம் ஆகி
:ஓங்கி உச்சி தொட்டுத்
:தாங்கியதன் கீழாய்த்
:தான் இரண்டதாகித்
:தங்கி வாயு ஆனால்
:அங்குமே கடந்து
:சங்கிலி பிளந்து
:சமத்த வாயு ஆனால்
:இங்கிது உரைத்தே
:இரண்டுடனே வாரி  
நம் உடல் உணர்வுகளின் மூலாதாரம் பிள்ளையார். அந்தப் பிள்ளையாராகிய மூலாதாரமே நமக்கு வருவாய். அது நான்கு இதழ்களைக் கொண்ட தாமரை. அதில் உச்சி வரையில் ஓங்கியிருக்கும் ஒரு கம்பம். கீழே காற்று உந்துவதால் மூலாதார ஆற்றல் இரண்டாகப் பிரிந்து செல்லும். பிரிந்து செல்வது சங்கிலி போல் இருக்கும்.  
இனி இரண்டாவது செயல்  
இப்படி இதன் ஞானம் விரிந்து செல்கிறது  
மூலாதாரம் என்பது கருமையம். கரு உண்டாகும் மையமே கருமையம்.
# புக்கனாக்கனபள்ளி

**புக்கனாக்கனபள்ளி** (BUKKANAKKANAPALLI) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு, உட்பட்ட ஒரு வருவாய் கிராமம் ஆகும்.
# புக்கனாக்கனபள்ளி

## அமைவிடம்

இந்த ஊரானது ஒசூரில் இருந்து 35 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 30 கிலோமீட்டர் தொலைவிலும், மாநிலத் தலைநகரான சென்னையில் இருந்து 265 கிலோமீட்டர் தொலைவிலும் உள்ளது.
# வலோதிமிர் செலேன்சுக்கி

**வலோதிமிர் அலெக்சாந்திரவிச் செலேன்சுக்கி** (*Volodymyr Oleksandrovych Zelenskyy*; ; பிறப்பு: 25 சனவரி 1978) உக்ரைனிய நடிகரும், அரசியல்வாதியும் ஆவார். இவர் 2019 மே 20 முதல் உக்ரைனின் 6-ஆவது அரசுத்தலைவராகப் பதவியில் உள்ளார்.  
செலேன்சுக்கி கீவ் தேசிய பொருளியல் பல்கலைக்கழகத்தில் பயின்று சட்டத் துறையில் பட்டம் பெற்றவர். திரைப்படத்துறையில் சேர்ந்து *குவார்த்தால் 95* என்ற திரைப்படத் தயாரிப்பு நிறுவனம் ஒன்றை ஆரம்பித்து, திரைப்படங்கள் தயாரித்தது மட்டுமல்லாமல், அவற்றில் நகைச்சுவை நடிகராகவும் நடித்துப் பிரபலமானார். இவர் நடிப்பிலும் தயாரிப்பிலும் 2015 முதல் 2019 வரை ஒளிபரப்பான *மக்கள் சேவகன்* என்ற தொலைக்காட்சி நகைச்சுவை தொடர் நிகழ்ச்சி மக்களிடையே பெரும் வரவேற்பைப் பெற்றது. இதில் செலேன்சுக்கி உக்ரைன் அரசுத்தலைவராக நடித்திருந்தார்.  
குவார்த்தால் 95 நிறுவன ஊழியர்களால் "மக்கள் சேவகன்" என்ற அரசியல் கட்சி 2018 மார்ச்சில் ஆரம்பிக்கப்பட்டது. 2019 அரசுத்தலைவர் தேர்தலில் தான் போட்டியிடப் போவதாக செலேன்சுக்கி 2018 திசம்பர் 31 அன்று அறிவித்தார். செலேன்சுக்கி இரண்டாம் கட்ட வாக்கெடுப்பில் 73.2% வாக்குகள் பெற்று அரசுத்தலைவர் பெத்ரோ பொரொசென்கோவைத் தோற்கடித்தார்.  
ஒரு மக்கள்மயப் படுத்தப்பட்டவராக அடையாளம் காணப்பட்ட செலேன்சுக்கியின் சாதனைகளாக, அரசுத்தலைவராகப் பதவியேற்றதும் நாடாளுமன்றத்தைக் கலைத்து சட்டமன்றத் தேர்தலில் பெருவெற்றி பெற்றது, கோவிட்-19 தொற்றுநோய் மற்றும் அடுத்தடுத்த பொருளாதார மந்தநிலையை திறம்பட நிர்வகித்தமை, ஊழலைக் கையாண்டமை ஆகியவை அடங்கும். அண்மைய ஆண்டுகளில், செலேன்சுக்கியின் அரசாங்கம் ஒரு சர்வாதிகாரத் திருப்பத்தை எடுத்துள்ளதாக விமர்சகர்கள் கூறுகின்றனர்.  
2021 நவம்பர் 26 இல், உக்ரைனிய மற்றும் உருசியக் குழு ஒன்று தமது அரசாங்கத்திற்கு எதிராக திசம்பர் மாதத்தில் ஆட்சிக் கவிழ்ப்பு ஒன்றை நிகழ்த்தவிருப்பதாக செலேன்சுக்கி அறிவித்திருந்தார். ஆயினும், உக்ரைனியத் தொழிலதிபர் ரினாட் அகமேத்தொவுக்கு எதிராக மக்கள் ஆதரவைத் திரட்ட அரசுத்தலைவர் பொதுமக்களைத் தவறாக வழிநடத்துகிறார் என்று அவரது எதிர்ப்பாளர்கள் வாதிடுகின்றனர்.
# மகேஷ் காத்தி

**மகேஷ் காத்தி** (*Mahesh Kathi*) தெலுங்குத் திரைப்படத்துறையில் சர்ச்சைக்குரிய திரைப்பட விமர்சகர் மற்றும் நடிகர் ஆவார். அவர் ரியாலிட்டி தெலுங்கு நிகழ்ச்சியான *பிக் பாஸில்* தோன்றினார். அவர் ஹைதராபாத் மத்திய பல்கலைக்கழகத்தில் திரைப்படக் கோட்பாட்டைப் படித்தார்..ஜூன் 26 அன்று சாலை விபத்திற்குப் பிறகு சென்னை அப்பல்லோ மருத்துவமனையில் சிகிச்சை பெற்று வந்த அவர் 10 ஜூலை 2021 அன்று இறந்தார்.
# மகேஷ் காத்தி

## தொழில்

மகேஷ் அடிப்படையில், *ஈதாரி வருஷம்* என்ற படத்தின் மூலம் தனது திரை வாழ்க்கையைத் தொடங்கினார். இது தேவர கொண்டா பாலகங்காதர திலக்கின் கதையான "ஊறு சிவுறு இல்லு" என்று தெலுங்கு மொழியில் வெளிவந்த முதல் நிதியுதவி பெற்று எடுக்கப்பட்ட குரும்படமாகும். *ஆஸ்கார்* நூலகத்தின் நிரந்தர சேகரிப்பில் பாதுகாக்கப்படும் முதல் தெலுங்கு படம் மற்றும் *2014 சிறந்த திரைப்படத்திற்கான அகாடமி* விருதுகள் பெற்ற முதல் தெலுங்குத் திரைப்படமான "மினுகுறிலு என்ற படத்தின் திரைப்படத்தின் இணை எழுத்தாளராகவும் இவர் பணியாற்றினார். மேலும் தெலுங்கு சேனல் 10TV க்கான அவரது திரைப்பட விமர்சனம் சர்ச்சைக்குள்ளானது.  
2015இல் வெளிவந்த காதலும் நகைச்சுவையும் கொண்ட *பெசரத்து* எனற தனது அடுத்த படத்தில், அவர் ராம்கோபால் வர்மாவால் பிரபலமான ஒரு ஒளிப்பதிவு தொழில்நுட்பத்தைப் பயன்படுத்தினார். மேலும் இவர் *ஹிருதய கலேயம்* படத்தில் ஒரு சிறிய பாத்திரத்தில் நடித்துள்ளார். ஆகஸ்ட் 2017 வரை ஒளிப்பரப்பான, ஸ்டார் மா தொலைக்காட்சியில் ஜூனியர் என்.டி.ஆர் ஆல் தொகுத்து வழங்கப்பட்ட தெலுங்கு ரியாலிட்டி நிகழ்ச்சியான *பிக் பாஸின்* பருவம் 1 இல் தோன்றினார்  
அவருடைய சமீபத்திய திரைப்படமான, *ஈகிஸ் தராஜுவுலு,* மூலம் குழந்தைகள் மத்தியில் அறிவியல் மனப்பான்மையை வளர்ப்பதற்கான அவசியத்தை வலியுறுத்துகிறார். அவர் ராமர் மற்றும் சீதாவுக்கு எதிரான அவதூறான கருத்துக்களைக் கூறியதற்காக 2018 ஜூலையில் தெலங்காணா]] காவல்துறையினரால் ஆறு மாத காலம் ஐதராபாத்திற்குள் நுழைவதற்குத் தடை விதிக்கப்பட்டார்.
# மகேஷ் காத்தி

## பவன் கல்யாண் ரசிகர்களுடன் சேர்ந்து பேசுங்கள்

ஒரு தொலைக்காட்சி நிகழ்ச்சியில் நடிகர் பவன் கல்யாண் என்பவருக்கு எதிராக குற்றம் சாட்டி கருத்துக்களைக் கூறியதால் அவரது ரசிகர்களுடன் ஒரு நீண்ட போரைக் கொண்டிருந்தார்.  
**IBomma தெலுங்குத் திரைப்படங்கள்**
# மகேஷ் காத்தி

## திரைப்பட வரலாறு

### Films

| வருடம் | படம் | பாத்திரம் | குறிப்பு |
| --- | --- | --- | --- |
| 2011 | *ஈதாரி வர்ஷம்* |  |  |
| 2014 | *மினுகுறிலு* | இணை எழுத்தாளார் |  |
| *ஹிருதய கலேயம்* | காவலர் |  |  |
| 2015 | *பெசரட்டு* | இயக்குநர் |  |
| 2017 | 'கொப்பரி மாட்ட'' |  |  |
| *ஈஜிஸ் தாராஜுவ்வலு* | துப்புறவாளார் |  |  |
| *நேனே ராஜூ நேனே மந்த்ரி* | } |  |  |
# மகேஷ் காத்தி

## திரைப்பட வரலாறு

### தொலைக்காட்சி

| வருடம் | நிகழ்ச்சி | வேடம் | தொலைக்காட்சி | முடிவு |  |
| --- | --- | --- | --- | --- | --- |
| 2017 | *பிக் பாஸ் தெலுங்கு (பருவம்1)* | பங்கேற்பாளர் | மா தொலைக்காட்சி | 12வது இடம் - 27 வது நாள் வெளியேற்றம் | } |
# ஏ டி அன்ட் டி

**ஏ டி அன்ட் டி** (*AT&T*) என்பது பல நிறுவனங்களை கூட்டாக உள்ளடக்கிய ஒரு அமெரிக்க பன்னாட்டு நிறுவனம். டெலவர் மாகாணத்தில் பதிவு செய்யப்பட்டு, டெக்சாஸ் மாகாணத்தின் டல்லாஸ் நகரிலுள்ள விட்டேகர் டவரை தலைமையகமாகக் கொண்டு செயல்படுகிறது. இது, ஏடி அண்டு டி கம்முனிகேசன்ஸ் வாயிலாக தொலைத்தொடர்பு சேவைகள் வழங்கும் உலகின் பெரு நிறுவனமாகவும், அமெரிக்காவில் தரை வழி தொலைத்தொடர்பு சேவைகள் வழங்கும் பெரு நிறுவனமாகவும் விளங்குகிறது. வார்னர் மீடியா என்ற வெகுஜன ஊடக கூட்டு நிறுவனத்தின் தாய் நிறுவனமாகவும் செயல்படுவதால், ஜூன் 14, 2018 முதல், வருவாய் அடிப்படையில் ஊடகம் மற்றும் கேளிக்கை சேவை வழங்கும் உலகின் பெரு நிறுவனமாக விளங்குகிறது. மொத்த வருவாயை அடிப்படையாகக் கொண்டு, ஃபார்ச்சூன் 500 வெளியிட்ட 2018 ஆம் ஆண்டு வரைக்குமான அமெரிக்காவிற்கான தரவரிசையில் 9வது பெரு நிறுவனமாக உள்ளது.  
ஏடி அண்டு டி நிறுவனம் சௌத்வெஸ்டர்ன் பெல் தொலைபேசி நிறுவனம் எனும் பெயரில் தனது தொழில் வாழ்க்கையினைத் துவங்கியது. பெல் தொலைபேசி நிறுவனத்தின் துணை நிறுவனமான இதனை 1877 ஆம் ஆண்டில் அலெக்ஸாண்டர் கிரகாம் பெல் என்பவர் நிறுவினார். பெல் தொலைபேசி நிறுவனம் 1885 இல் அமெரிக்கன் டெலிஃபோன் அண்டு டெலிகிராஃப் கம்பெனி என்று பெயர் மாற்றம் பெற்று பின்னர் ஏடி அண்டு டி கம்பெனி என்று மறு பெயர் மாற்றம் பெற்றது. 1982 அமெரிக்கா V, ஏடி அண்டு டி நம்பிக்கையின்மை வழக்கின் விளைவாக ஏடி அண்டு டி நிறுவனம் (“மா பெல்”) பல துணை நிறுவனங்கள் அல்லது ரீஜினல் பெல் ஆப்ரேட்டிங் கம்பெனிஸ் (RBOCs) என்று பிரிந்து, பொதுவாக "பேபி பெல்ஸ்” என்று குறிப்பிடப்பட்டது. அவ்வாறு தோன்றிய பல தன்னாட்சி பெற்ற நிறுவனங்களில் ஒன்றான சௌத்வெஸ்டர்ன் பெல் என்ற நிறுவனம், 1995 இல் தன் பெயரை எஸ்பிசி கம்முனிகேசன்ஸ் இன். என்று மாற்றிக்கொண்டது. 2005 இல் எஸ்பிசி தன் முந்தைய தாய் நிறுவனமான ஏடி அண்டு டி நிறுவனத்தையும் அதன் பெயரையும் விலை கொடுத்து வாங்கிக் கொண்டது. அதன் பயனாக ஏடி அண்டு டி இன். என்று பெயர் மாற்றம் பெற்று, அதன் வரலாறு, பிரபல லோகோ, பங்குச் சந்தை வர்த்தகக் குறியீடு ஆகியவற்றை பயன்படுத்தத் தொடங்கியது. கடைசியாக 2006 இல், தன்னாட்சி நிர்வாகம் கொண்ட பேபி பெல் கம்பெனியான பெல்சௌத் கம்பெனியையும் ஏடி அண்டு டி இன். வாங்கியது. அதன் மூலம், தன் முந்தைய கூட்டு நிறுவனமான சிங்குலர் வயர்லெஸ்ஸை (2004 இல் அது ஏடி அண்டு டி வயர்லெஸ்ஸை வாங்கியிருந்தது) முற்றிலும் தன் சொந்த நிறுவனமாக ஏடி அண்டு டி வயர்லெஸ் என்று பெயர் மாற்றம் செய்து கொண்டது.  
தற்போது உள்ள ஏடி அண்டு டி என்பது முந்தைய பெல் சிஸ்டம்ஸ் கம்பெனிகளில் பலவற்றையும், 22 பெல் ஆப்ரேட்டிங் கம்பெனிகளில் பத்து கம்பெனிகளையும், மூலாதாரமான தொலை தூர சேவைப் பிரிவையும் உள்ளடக்கிய மறுகட்டமைக்கப்பட்ட நிறுவனமாகும்.
# ஏ டி அன்ட் டி

## வரலாறு

### தோற்றமும் வளர்ச்சியும் (1885 – 1981)

தொலைபேசிக்கான காப்புரிமையை பெல் பெற்றதும், அலெக்ஸாண்டர் கிரகாம் பெல், கார்டினர் கிரீன் ஹுப்பர்டு மற்றும் தாமஸ் சாண்டர்ஸ் ஆகியோரால் ஏடி அண்டு டி, பெல் தொலைபேசி நிறுவனம் என்று நிறுவப்பட்டது. அதன் துணை நிறுவனங்களில் ஒன்றான, 1885 இல் நிறுவப்பட்ட அமெரிக்கன் டெலிஃபோன் அண்டு டெலிகிராஃப் (ஏடி அண்டு டி) கம்பெனியை, பெல் நிறுவனம் டிசம்பர் 31, 1899 இல் வாங்கியிருந்த போதும், சட்ட சிக்கல்களின் காரணமாக ஏடி அண்டு டி-யே தலைமை கம்பெனியாக இருந்தது. ஒன்றுக்கொன்று தொடர்புடைய பல துணை நிறுவனங்களை நிறுவிய ஏடி அண்டு டி, கிங்ஸ்பரி ஒப்புதல் படி, அரசு அதிகாரிகள் அங்கீகாரத்துடன் அமெரிக்காவிலும் கனாடாவிலும் தொலைத்தொடர்பு சேவை வழங்கும் ஏகபோக உரிமையை, இருபதாம் நூற்றாண்டு முழுதும் நெடுங்காலத்திற்கு தன் கட்டுப்பாட்டில் கொண்டிருந்தது. அந்த ஏகபோக உரிமை கொண்டிருந்த காலத்தில் அந்நிறுவனம் பெல் சிஸ்டம் என்றும், “மா பெல்” எனும் புனைப்பெயரிலும் அறியப்பட்டது.
# ஏ டி அன்ட் டி

## வரலாறு

### பிரிவும் சீர்திருத்தமும் (1982–2004)

1982 இல் அமெரிக்க ஒழுங்குமுறை ஆணையத்தால் ஏடி அண்டு டி யின் ஏகபோக உரிமை உடைக்கப்பட்டு, ஏடி அண்டு டி பல பிராந்திய துணை நிறுவனங்களாக பிரிக்கப்பட்டு, பின்னர் அவை தன்னாட்சி நிறுவனங்களாக மாற்றும் நிலைக்கு தள்ளப்பட்டது. இப்புதிய நிறுவனங்கள் ரீஜினல் பெல் ஆப்ரேடிங் கம்பெனீஸ் என்றும் பொதுவாக பேபி பெல்ஸ் என்றும் அறியப்பட்டது. ஏடி அண்டு டி தன் தொலைதூர சேவைகளைத் தொடர்ந்தாலும், பிரிவின் காரணமாக, புதிய போட்டியாளர்களாகிய எம்சிஐ மற்றும் ஸ்பிரின்ட் ஆகியவற்றின் போட்டியை எதிர்கொள்ள வேண்டியிருந்தது.  
ஏடி அண்டு டி கார்ப். பிரிந்ததால் உருவாக்கப்பட்ட பல நிறுவனங்களுள் சௌத்வெஸ்டர்ன் பெல் நிறுவனமும் ஒன்று. இந்நிறுவனம் வெகு விரைவில், தொடர்ந்து பல நிறுவனங்களை கைப்பற்ற தொடங்கியதை அடுத்து, 1987 இல் கைப்பற்றிய மெட்ரோமீடியா அலைபேசி நிறுவனம் உட்பட, 1990 களின் தொடக்கத்தில் பல தந்தி வழி தொலைக்காட்சி சேவை வழங்கும் நிறுவனங்களை கைப்பற்றியது. 1990 களின் பிற்பகுதியில் தந்தி வழி தொலைக்காட்சி சேவை வழங்கும் நிறுவனங்களை விற்கையில், இந்நிறுவனம், பேபி பெல் நிறுவனங்கள் உட்பட வேறு பல தொலைத்தொடர்பு நிறுவனங்களை கைபற்றியது. இந்த காலகட்டத்தில் தன் பெயரை எஸ்பிசி கம்முனிகெசன்ஸ் என்று மாற்றிக்கொண்டது. 1998 வாக்கில், இந்நிறுவனம் ஃபார்ச்சூன் 500 பட்டியலில் முதல் 15 இடங்களிலும், and 1999 வாக்கில் நிறுவனம் டௌ ஜோன்ஸ் தொழில்த்துறை சராசரியில் ஒரு அங்கமாகவும் இருந்தது (2015 வரையிலும் நீடித்திருந்தது).
# ஏ டி அன்ட் டி

## வரலாறு

### தன் முந்தைய தாய் நிறுவனத்தை வாங்கியது மற்றும் வேறு நிறுவனங்களை கைப்பற்றியதும் (2005–2014).

2005 இல், எஸ்பிசி 16 பில்லியன் அமெரிக்க டாலருக்கு, ஏடி அண்டு டி யை வாங்கியது. எஸ்பிசி அதை வாங்கிய பின்னர், நன்கு அறியப்பட்ட ஏடி அண்டு டி யின் பெயர் மற்றும் தர அடையாளத்தை பயன்படுத்தத் தொடங்கிய போதும், இணைந்த நிறுவனங்களில், அசல் ஏடி அண்டு அட் கார்ப். நிறுவனமே தொலைதூர தொலைத்தொடர்பு சேவை வழங்கும் துணை நிறுவனமாக விளங்கியது. தற்போதைய ஏடி அண்டு டி, அசல் ஏடி அண்டு டி கார்ப். நிறுவனத்தின் வரலாற்றை (காலம் 1885) தன் சொந்த வரலாறு என்று உரிமை கொண்டாடுகிறது, ஆனால் எஸ்பிசி யின் 1983-2005 நிர்வாகக் கட்டமைப்பையும் 2005 க்கு முந்தைய பங்கு விலை வரலாற்றையும் தக்கவைத்துக் கொள்கிறது.  
2011 இல் ஏடி அண்டு டி, 39 பில்லியன் அமெரிக்க பங்காகவும் ரொக்கச் சலுகையிலும் டி-மொபைல்-ஐ வாங்க முற்பட்டது. கையகப்படுத்தப்படும் நிறுவனம், குறிப்பிடத்தக்க ஒழுங்குமுறை மற்றும் சட்டத் தடைகளை எதிர்கொள்ள வேண்டியிருந்ததாலும், அமெரிக்க அரசாங்கத்தின் வலுவான எதிர்ப்பாலும் அந்த முயற்சி கைவிடப்பட்டது. அசல் கைப்பற்றுதல் ஒப்பந்தப்படி, டி-மொபைல் 3 பில்லியன் அமெரிக்க டாலர்களை ரொக்கமாகப் பெற்றுக்கொண்டதுடன், 1 பில்லியன் அமெரிக்க டாலர் மதிப்புள்ள ஏடி அண்டு டி வசமுள்ள கம்பியில்லா அலைக்கற்றையை பயன்படுத்தும் உரிமையையும் பெற்றுக்கொண்டது.  
அமெரிக்கா மோவில் உடன் செய்துகொண்ட உடன்படிக்கையின் வாயிலாக, லத்தின் அமெரிக்காவிலும் விரிவாக்கம் செய்வதாக செப்டம்பர் 2013 இல் ஏடி அண்டு டி அறிவித்தது. ஸ்டாம்போர்ட்-ஐ தலைமையிடமாகக் கொண்டு செயல்படும் பிரான்டியர் கம்முனிகெசன்ஸ் என்ற நிறுவனத்திற்கு, கனக்டிகட்டில் செயல்ப்படும் தன் தந்தி வழி சேவை நிறுவனத்தை விற்பதாக டிசம்பர் 2013 இல் ஏடி அண்டு டி அறிவித்தது.
# ஏ டி அன்ட் டி

## வரலாறு

### சமீபத்திய முன்னேற்றங்கள் (2014–தற்போது வரை)
இந்த வழக்கானது, தீவிரமான விவரிக்க முடியாத பல தசாப்தங்களைக் கடந்த முன்மாதிரியான நம்பிக்கையின்மை வழக்கு என்று ஏடி ஆண்டு டி வலியுறுத்தியது. டிசம்பர் 22, 2017 அன்று, இணைப்பிற்கான ஒப்பந்தக் காலக்கெடு ஜூன் 21, 2018 வரை நீட்டிக்கப்பட்டது. ஏப்ரல் 19, 2018 அன்று, பங்கு வர்த்தக ஆரம்பம் ரத்து செய்யப்பட்டது.  
ஜூன் 12, 2018 அன்று, - டைஏடி ஆண்டு டி மற்றும் வார்னர் இணைப்பு ஒரு மத்திய நீதிபதியால் அங்கீகரிக்கப்பட்டது. இரண்டு நாட்களுக்குப் பிறகு, ஏடி ஆண்டு டி டைம் வார்னரை கையகப்படுத்துவதை நிறைவுசெய்து, ஒரு நாள் கழித்து, நிறுவனத்திற்கு வார்னர் மீடியா என பெயர் மாற்றப்பட்டது.  
செப்டம்பர் 21, 2018 அன்று, ஆர்எஸ்என்களைப் போன்ற மேலும் பல சொத்துக்கள் வெளியேறிய நிலையிலிருக்கும் ஏடி ஆண்டு டி இன்டர்நேஷனல் உள்பட தன் நான்கு முக்கியப் பிரிவுகளை ஏடி ஆண்டு டி மறுவகைப்படுத்தி, கன்சியுமர் மொபிலிட்டி, தொழில்நுட்பம், பிசினஸ் மொபிலிட்டி ஆகியவற்றை இணைத்து, நிறுவனத்திற்கு ஏடி ஆண்டு டி லத்தின் அமெரிக்கா என்று பெயர் மாற்றியது.  
எலியட் மேனேஜ்மென்ட்டின் பங்குதாரர்களின் அழுத்தத்தின் விளைவாக, அக்டோபர் 2019 இல், ஏடி அண்டு டி லத்தீன் அமெரிக்கா தங்களது புவேர்ட்டோ ரிக்கோ மற்றும் விர்ஜின் தீவுகள் இயக்கங்ககைகளை லிபர்ட்டி லத்தீன் அமெரிக்காவிற்கு விற்கும் நோக்கத்தை அறிவித்தது.
# ஏ டி அன்ட் டி

## வரலாறு

### தரைவழி தொலைத்தொடர்பு இயக்க நிறுவனங்கள்

பிரிக்கப்பட்ட பெல் சிஸ்டத்தின் பகுதியாக இருந்த எட்டு நிறுவனங்களில், கீழ்வரும் ஐந்து நிறுவனங்களும் தற்போதைய ஏடி ஆண்டு டியின் ஒரு பகுதியாகும்:  
அமெரிடெக், 1999 இல் எஸ்.பி.சி. கைப்பற்றியது.  
ஏடி ஆண்டு டி கார்ப்., 2005 இல் எஸ்.பி.சி. கைப்பற்றியது.  
பெல்சௌத், 2006 இல் ஏடி ஆண்டு டி கைப்பற்றியது.  
பசிபிக் டெலிசிஸ், 1997 இல் எஸ்.பி.சி. கைப்பற்றியது.  
சௌத்வெஸ்டர்ன் பெல், 1995 இல் எஸ்பிசி கம்யுனிகேஷன்ஸ் என்று பெயர் மாற்றப்பட்டது.  
ஏடி ஆண்டு டி பேபி பெல்ஸின் விளக்கப்படம்.  
முக்கிய கட்டுரை: பிராந்திய பெல் இயக்க நிறுவனம்.  
முந்நாள் இயங்கிய நிறுவனங்கள்.  
பின்வருவன, செயலிழந்துவிட்ட அல்லது எஸ்பிசி/ஏடி ஆண்டு டி உரிமையின் கீழிருந்தபோது விற்கப்பட்ட நிறுவனங்கள்:  
சதர்ன் நியூ இங்கிலான்ட் டெலிபோன்: ப்ரான்டியர் கம்யூனிகேஷன்ஸிற்கு 2014 இல் விற்கப்பட்டது.  
வூட்பரி டெலிபோன்: ஜூன் 1, 2007 அன்று சதர்ன் நியூ இங்கிலான்ட் டெலிபோனுடன் இணைக்கப்பட்டது.  
ஊர்ப்புற தரைவழித் தொலைபேசிகளின் சரிவு  
பேபி பெல்ஸாகிய, அமெரிடெக் அதன் விஸ்கான்சின் லேண்ட்லைன்களில் சிலவற்றை 1998 இல் செஞ்சுரி டெல்லுக்கு விற்றது; பெல்சௌவுத் அதன் சில இணைப்புகளை மெப்டெல்லுக்கு 2000 களில் விற்றது; யு எஸ் வெஸ்ட் 1990 களில் பல பழமையான பெல் லேண்ட்லைன்களை லிஞ்ச் கம்யூனிகேஷன்ஸ் மற்றும் பசிபிக் டெலிகாமிற்கு விற்றது; வெரிசோன் அதன் பல நியூ இங்கிலான்ட் இணைப்புகளை 2008 இல் ஃபேர்பாயிண்ட்டிடமும், அதன் வெஸ்ட் வர்ஜீனியா நடவடிக்கைகளை 2010 இல் ஃபிரான்டியர் கம்யூனிகேஷன்ஸுக்கும் விற்றது.  
அக்டோபர் 25, 2014 அன்று, கனெக்டிகட்டில் உள்ள ஏடி ஆண்டு டி லேண்ட்லைன் நெட்வொர்க்கின் கட்டுப்பாட்டை, ஃபிரான்டியர் கம்யூனிகேஷன்ஸ், மாநில பயன்பாட்டு கட்டுப்பாட்டாளர்களின் ஒப்புதலுடன் எடுத்துக்கொண்டது.  
சுமார் 2,500 ஏடி அண்டு டி ஊழியர்களையும், ஏடி அண்டு டி கட்டிடங்களில் பலவற்றையும் ஃபிரான்டியர் உரிமையாக்கிக்கொண்டது உள்பட, இந்த ஒப்பந்தம் சுமார் 2 பில்லியன் அமெரிக்க டாலர் மதிப்புடையது.
# ஏ டி அன்ட் டி

## வரலாறு

### அலுவலகங்களும், இயங்குமிடங்களும்

இந்நிறுவனத்தின் தலைமையகம் டெக்சாஸின் டல்லாஸ் நகரத்தில் உள்ள விட்டாக்ர் டவரில் உள்ளது. [8] ஜூன் 27, 2008 அன்று, ஏடி அண்டு டி தனது கார்ப்ரேட் தலைமையகத்தை சான் அன்டோனியோ நகரத்திலிருந்து டல்லாஸ் நகரத்தில் உள்ள ஒன் ஏடி அண்டு டி பிளாசாவுக்கு மாற்றப்போவதாக அறிவித்தது. [8] [87] உள்நாட்டிலும், சர்வதேச அளவிலும் தொடர்ந்து வளர்ந்து வருவதால், வாடிக்கையாளர்கள் மற்றும் உலகெங்கிலும் உள்ள தனது செயல்பாடுகள், முக்கிய தொழில்நுட்ப கூட்டாளிகள், விநியோகஸ்தர்கள், புதுமை மற்றும் மனித வளங்கள் ஆகியவற்றுடன் மேலும் எளிய அணுகலைப் பெறுவதற்கு, இந்த மாற்றம் தேவையானதாக நிறுவனம் கூறியது. ஏடி அண்டு டி இன். சௌத்வெஸ்டர்ன் பெல் கார்ப்ரேஷன் என்று பெயர்பெற்றிருந்த போது, 1992 ஆம் ஆண்டில் செயின்ட் லூயிஸ், மிசௌரியிலிருந்து, சான் அன்டோனியோ<nowiki/>வுக்கு அதன் கார்ப்ரேட் தலைமையகத்தை மாற்றியது.  
22 அமெரிக்க மாநிலங்களில் குடியிருப்பு மற்றும் பிராந்திய வணிக வாடிக்கையாளர்களுக்கு சேவை செய்யும் நிறுவனத்தின் தொலைத் தொடர்பு செயல்பாட்டுக் குழு சான் அன்டோனியோவில் உள்ளது. [சான்று தேவை] ஜார்ஜியாவின் அட்லாண்டா, ஏடி அண்டு டி மொபிலிட்டியின் தலைமையகமாகத் தொடர்கிறது, முந்நாள் ஏடி அண்டு டி வயர்லெஸின் தாயகம் வாஷிங்டனின் ரெட்மண்டில், குறிப்பிடத்தக்க அலுவலகங்கள்.  
நியூ ஜெர்சியிலுள்ள பெட்மின்ஸ்டர், நிறுவனத்தின் உலகளாவிய வணிக சேவைகள் குழு மற்றும் ஏடி அண்டு டி லேப்ஸின் தலைமையகமாகும், மேலும் அசல் ஏடி அண்டு டி கார்ப் அங்குதான் உள்ளது.  
தொடர்பு விவரங்களைக் கொண்டு செயல்படும் ஏடி அண்டு டி விளம்பரத் தீர்வுகள் நிறுவனத்திற்கு, செயின்ட் லூயிஸ் தாயகமாகத் தொடர்கிறது. [89] 2016 ஆம் ஆண்டில் கையகப்படுத்தப்பட்ட ஏடி அண்டு டி துணை நிறுவனமான வார்னர்மீடியா, 2013 இல் அதன் முன்னோடியான டைம் வார்னர் அறிவித்தபடி, நியூயார்க் நகரில் அமைந்துள்ள 30 ஹட்சன் யார்ட்ஸ் டவரைத் தலைமையிடமாகக் கொண்டுள்ளது.  
ஏடி அண்டு டி, ஆசிய பசிபிக் முழுவதிலும் பல இடங்களில் சேவைகளை வழங்குகிறது; அதன் பிராந்திய தலைமையகம் ஹாங்காங்கில் அமைந்துள்ளது. [91] இந்நிறுவனம் மெக்ஸிகோவிலும் செயல்பட்டு வருகிறது, மேலும் நவம்பர் 7, 2014 அன்று, மெக்ஸிகன் கேரியர் யூசாசெல், ஏடி அண்டு டி ஆல் கையகப்படுத்தப்படும் என்று அறிவிக்கப்பட்டது. [27] கையகப்படுத்தலுக்கு ஜனவரி 2015 இல் ஒப்புதலளிக்கப்பட்டது. ஏப்ரல் 30, 2015 இல் என்ஐஐ ஹோல்டிங்ஸிடமிருந்து (தற்போது ஏடி அண்டு டி மெக்ஸிகோ) நெக்ஸ்டெல் மெக்ஸிகோவின் தந்தியில்லா சேவைகளை ஏடி அண்டு டி கைப்பற்றியது.
# ஏ டி அன்ட் டி

## வரலாறு

### இயக்குநர்கள் குழு
# ஏ டி அன்ட் டி

## வரலாறு

### மோசடி செயல்பாடுகள் மீதான குற்றச்சாட்டுகள்

மார்ச் 2012 இல், அமெரிக்காவின் மத்திய அரசு ஏடி அண்டு டிக்கு எதிராக ஒரு வழக்கை அறிவித்தது. சேவைக்கு பெற தகுதியற்ற மற்றும் மோசடி நோக்கங்களுக்காக அதைப் பயன்படுத்த முயன்ற சர்வதேச அழைப்பாளர்களின் ஐபி ரிலே அழைப்புகளுக்கு வசதி மற்றும் கூட்டாட்சி கட்டணம் கோருவதன் மூலம் ஏடி அண்டு டி தவறான உரிமைகோரல் சட்டத்தை மீறியதாக குறிப்பிட்ட குற்றச்சாட்டுகள் கூறுகின்றன.  
பதிவு காலக்கெடுவுக்குப் பிறகு மோசடி அழைப்பு அளவு குறையும் என்ற அச்சத்தில், பயனர் அமெரிக்காவிற்குள் இருக்கிறாரா என்பதை சரிபார்க்காமல் ஏடி அண்டு டி தெரிந்தே இணங்காத பதிவு முறையை கடைபிடித்தது என்று புகார், கூறுகிறது.  
மோசடி வெளிநாட்டு அழைப்பாளர்களால் ஐபி ரிலே பயன்படுத்துவதற்கு வசதியளித்ததால் ஏடி அண்டு டியின் அழைப்பு அளவில் இது 95 சதவிகிதம் வரை இருந்தது என்ற தெரிந்தே, ஏடி அண்டு டி இந்த முறையைத் தொடர்ந்து பயன்படுத்துவதாக புகார் மேலும் கூறுகிறது.  
இந்த அழைப்புகளுக்கான கட்டனகளைத் திருப்பிப் பெருவதற்காக, ஏடி அண்டு டி முறையற்ற முறையில் டிஆர்எஸ் நிதிக்கு ரசீது கொடுத்ததன் விளைவாக மில்லியன் கணக்கான டாலர்களை கூட்டாட்சி கட்டணமாக பெற்றதாக அரசாங்கத்தின் புகார் குற்றம் சாட்டுகிறது. செப்டம்பர் 2020 இல், ஏடி அண்டு டி மற்றும் வெரிசோன் இணைந்து $116 மில்லியன் தீர்வை செலுத்த ஒப்புக்கொண்டன.
# ஏ டி அன்ட் டி

## வரலாறு

### இனவெறி

ஏப்ரல் 28, 2015 அன்று, இனவெறி உரைச் செய்திகளை அனுப்பியதற்காக உள்ளடக்க மற்றும் விளம்பர விற்பனைத் தலைவரான ஆரோன் ஸ்லேட்டரை நீக்கியதாக ஏடி அண்டு டி அறிவித்தது. [150] ஆப்பிரிக்க-அமெரிக்க ஊழியர் நொய்ம் கிங்கால், ஸ்லேட்டர் மீது $100 மில்லியன் பாகுபாடு வழக்கு தொடுக்கப்பட்டது. [151] அதற்கு முந்தைய நாள், எதிர்ப்பாளர்கள் டல்லாஸில் உள்ள ஏடி அண்டு டியின் தலைமையகம், லாஸ் ஏஞ்சல்ஸில் உள்ள அதன் செயற்கைக்கோள் அலுவலகங்கள் மற்றும் தலைமை நிர்வாக அதிகாரி ராண்டால் ஸ்டீபன்சனின் வீட்டிற்கும், முறையான இனக் கொள்கைகளை எதிர்ப்பதற்காக வந்தனர்.  
கணக்குகளின்படி, எதிர்ப்பாளர்கள் ஏடி அண்டு டி 100% கறுப்பர்களுக்குச் சொந்தமான ஊடக நிறுவனங்களுடன் இணைந்து பணியாற்றத் தொடங்க வேண்டும் என்று கோரினர். [152]  
ஜனவரி 24, 2017 அன்று, அவதூறு மற்றும் தவறான பணிநீக்கத்தால் நிறுவனத்தை குற்றஞ்சாட்டி, ஸ்லேட்டர் ஏடி அண்ட் டி மீது லாஸ் ஏஞ்சல்ஸ் சுப்பீரியர் கோர்ட்டில் வழக்குத் தொடுத்தார்.  
2014 ஆம் ஆண்டிலிருந்து ஏடி அண்டு டியின் $48.5 பில்லியன் பெறுமான டைரெக்டிவி கையகப்படுத்துதலை ஏற்பாடு செய்வதில் ஸ்லேட்டர் ஈடுபட்டிருந்ததாகவும், மேலும் அவரது குறுஞ்செய்திகள் கையகப்படுத்துவதைத் தடுக்கக்கூடும் என்று தலைப்புச் செய்திகள் ஊகித்தபோது, அவர் நிறுவன நிர்வாகிகளால் "பலிகடாவாக" நீக்கப்பட்டார் என்று அவர் கூறினார்.  
குறைந்தது 2013 இன் பிற்பகுதியிலிருந்து உரைச் செய்திகளைப் பற்றி நிர்வாகிகள் அறிந்திருந்ததாகவும், அதற்காக தான் நீக்கப்பட மாட்டேன் என்று அந்த நேரத்தில் அவருக்கு வாக்குறுதி அளித்ததாகவும் அவர் கூறினார். [153] [154]
# ஏ டி அன்ட் டி

## வரலாறு

### பெயரிடும் உரிமைகள் மற்றும் ஸ்பான்சர்ஷிப்கள்

கட்டிடங்கள்  
விட்டாக்ர் டவர் (ஒன் ஏடி அண்ட் டி பிளாசா) - கார்ப்ரேட் தலைமையகம், டல்லாஸ், டெக்சாஸ்  
ஏடி அண்டு டி 220 கட்டிடம் - இன்டியானபோலிசில் உள்ள கட்டிடம், இன்டியான  
ஏடி அண்டு டி கட்டிடம் - டெட்ராய்டில் உள்ள கட்டிடம், மிச்சிகன்  
ஏடி அண்டு டி கட்டிடம் - இன்டியானபோலிசில் உள்ள கட்டிடம், இன்டியான  
ஏடி அண்டு டி கட்டிடம் - கிங்மேனில் உள்ள கட்டிடம், அரிஸோனா  
ஏடி அண்டு டி கட்டிடம் - நாஷ்வில்லே உள்ள (a.k.a. "தி பேட்மேன் கட்டிடம்"), டென்னிசே  
ஏடி அண்டு டி கட்டிடம் - ஒமாஹாவில் உள்ள கட்டிடம், நெப்ராஸ்கா  
ஏடி அண்டு டி கூடுதல் கட்டிடம் - டெட்ராய்டில் உள்ள கட்டிடம், மிச்சிகன்  
ஏடி அண்டு டு கட்டிடம் - சான் டியாகோவில் உள்ள கட்டிடம்  
ஏடி அண்டு டி மையம் - லாஸ் ஏஞ்சல்ஸில் உள்ள கட்டிடம்  
ஏடி அண்டு டி மையம் - செயின்ட் லூயிஸில் உள்ள கட்டிடம், மிசௌரி  
ஏடி அண்டு டி சிட்டி சென்டர் - பர்மிங்காமில் உள்ள கட்டிடம், அலபாமா  
ஏடி அண்டு டி கார்ப்ரேட் சென்டர் - சிகாகோவில் உள்ள கட்டிடம், இல்லினாய்ஸ்  
ஏடி அண்டு டி ஹூரான் சாலை கட்டிடம் - கிளீவ்லேண்டில் உள்ள கட்டிடம், ஓஹியோ  
ஏடி அண்டு டி லெனாக்ஸ் பார்க் வளாகம் - அட்லாண்டாவிற்கு வெளியே டெக்கால்ப் கவுண்டியில் உள்ள ஏடி அண்டு டி மொபிலிட்டி தலைமையகம், ஜார்ஜியா  
ஏடி அண்டு டி மிட் டவுன் மையம் - அட்லாண்டாவில் உள்ள கட்டிடம், ஜார்ஜியா  
ஏடி அண்டு டி ஸ்விட்சிங் சென்டர் - லாஸ் ஏஞ்சல்ஸில் உள்ள கட்டிடம்  
ஏடி அண்டு டி ஸ்விட்சிங் சென்டர் - ஓக்லேண்டில் உள்ள கட்டிடம், காலிபோர்னியா  
ஏடி அண்டு டி ஸ்விட்சிங் சென்டர் - சான் பிரான்சிஸ்கோவில் உள்ள கட்டிடம்  
ஏடி அண்டு டி டவர் - மினியாபோலிஸில் உள்ள கட்டிடம், எம்என்  
ஏடி அண்டு டி கட்டிடம் - கட்டிடம் (மெரிடன்), சிடி  
ஏடி அண்டு டி பொழுதுபோக்குக் குழு தலைமையகம் - எல் செகுண்டோவில் உள்ள டைரெக்டிவி கார்ப்பரேட் வளாகம், கலிபோர்னியா  
இடங்கள்  
ஏடி அண்டு டி மையம் - சான் அன்டோனியோ, டெக்சாஸ் (முன்பு எஸ்பிசி மையம்)  
ஏடி அண்டு டி புலம் - சட்டனூகா, டென்னிசே (முன்பு பெல்சவுத் பார்க்)  
ஏடி அண்டு டி பிளாசா - சிகாகோ, இல்லினாய்ஸ் (மில்லினியம் பூங்காவில் கிளவுட் கேட் சிற்பத்தைக் கொண்டுள்ள பொது இடம்)  
ஏடி அண்டு டி பிளாசா - டல்லாஸ், டெக்சாஸ் (விக்டரி பூங்காவில் அமெரிக்கன் ஏர்லைன்ஸ் மையத்தின் முன் உள்ள பிளாசா)  
ஏடி அண்டு டி நிகழ் கலை மையம் - டல்லாஸ், டெக்சாஸ்  
ஏடி அண்டு டி ஸ்டேடியம் - ஆர்லிங்டன், டெக்சாஸ் (முன்பு டல்லாஸ் கவ்பாய்ஸ் ஸ்டேடியம்)  
ஏடி அண்டு டி ஸ்டேடியம் - க்ளென் ஜீன், மேற்கு வர்ஜீனியா (அமெரிக்காஸ் சம்மிட் பெக்டெல் ரிசர்வின் பாய் ஸ்கவுட்ஸில் உள்ள வெளிப்புற திறந்த இருக்கை அரங்கம்)  
ஜோன்ஸ் ஏடி அண்டு டி ஸ்டேடியம் - லுபாக், டெக்சாஸ் (முன்பு கிளிஃபோர்ட் பி. மற்றும் ஆட்ரி ஜோன்ஸ் ஸ்டேடியம், ஜோன்ஸ் எஸ்.பி.சி ஸ்டேடியம்)  
டிபிசி சான் அன்டோனியோ - சான் அன்டோனியோ, டெக்சாஸ் (ஏடி அண்டு டி ஓக்ஸ் கோர்ஸ் & ஏடி அண்டு டி கேன்யான்ஸ் கோர்ஸ்)  
வார் மெமோரியல் ஸ்டேடியம், ஏடி அண்டு டி பீல்ட் - லிட்டில் ராக், ஆர்கன்சாஸ்
# ஏ டி அன்ட் டி

## வரலாறு

### ஆதரவுக்கரங்கள்

ஏடி அண்டு டி பைரன் நெல்சன் - இர்விங், டெக்சாஸ் (கோல்ஃப்)  
ஏடி அண்டு டி காட்டன் பவுல் கிளாசிக் (முன்பு மொபில் காட்டன் பவுல் கிளாசிக், சௌத்வெஸ்டர்ன் பெல் காட்டன் பவுல் கிளாசிக், எஸ்.பி.சி காட்டன் பவுல் கிளாசிக்) - டெக்சாஸின் ஆர்லிங்டனில் ஏடி அண்டு டி ஸ்டேடியத்தில் (கால்பந்து) விளையாடியது  
ஏடி அண்டு டி நேஷனல் - வாஷிங்டன், டி.சி. (கோல்ஃப்)  
ஏடி அண்டு டி பெப்பிள் பீச் நேஷனல் புரோ-ஆம் (கோல்ஃப்)  
ஏடி அண்டு டி ரெட் ரிவர் ரைவல்ரி - டல்லாஸ், டெக்சாஸ் (முன்பு ரெட் ரிவர் ஷூட்அவுட், எஸ்.பி.சி ரெட் ரிவர் ரைவல்ரி) (கால்பந்து)  
யு.எஸ். ஆண்கள் மற்றும் யு.எஸ். பெண்கள் தேசிய அணிகள் உள்பட மேஜர் லீக் சாக்கர் மற்றும் யுனைடெட் ஸ்டேட்ஸ் சாக்கர் சம்மேளனம், மற்றும் 2009 ஆம் ஆண்டின் மேஜர் லீக் சாக்கர் ஆல்-ஸ்டார் கேம்  
மெக்சிகோ தேசிய கால்பந்து அணி  
யுனைடெட் ஸ்டேட்ஸ் ஒலிம்பிக் அணி [155]  
தேசிய கல்லூரி தடகள சங்கம் (கார்ப்பரேட் சாம்பியன்) [156]  
ஏடி அண்டு டி அமெரிக்கன் கோப்பை, கலை ஜிம்னாஸ்டிக்ஸ் போட்டி.  
2011 முதல் ஏடி அண்டு டியால் வழங்கப்படுகிறது.  
ரெட் புல் ரேசிங் (ஃபார்முலா 1 பந்தய அணி), 2011 முதல் தொழில்நுட்ப உதவியும் ஆதரவும் வழங்கப்படுகிறது. [157]  
கிளவுட் 9, மார்ச் 2019 முதல் வழங்கப்படுகிறது. [158] [159]  
கிளப் அமெரிக்கா, ஜூலை 19, 2018 முதல் வழங்கப்படுகிறது
# நமீபியா துடுப்பாட்ட அணி

**நமீபியா துடுப்பாட்ட அணி (**Namibia national cricket team) நமீபியா நாட்டினை முன்னிருத்தி சர்வதேச துடுப்பாட்டப் போட்டிகளில் விளையாடும் துடுப்பாட்ட அணியாகும். 1992இல் பன்னாட்டுத் துடுப்பாட்ட அவையில் ஒரு கூட்டு உறுப்பினராக ஆனது.<sup>[[[ஆப்கானித்தான் துடுப்பாட்ட அணி#cite%20note-EWC-1|]]</sup>. 2003ல் ஆசிய கிரிக்கெட் கவுன்சில் உறுப்பினராக ஆனது. தென்னாப்பிரிக்காவில் நடைபெற்ற 2003 துடுப்பாட்ட உலகக்கிண்ணத் தொடரில் விளையாடிய நமீபியா அணி அனைத்துப் போட்டிகளிலும் தோற்றது.
# போதகர்

போதகர் ]]
**போதகர்** என்பவர்ஒரு கிறித்தவ சபையின் நியமிக்கப்பட்ட தலைவர் ஆவார். அவர் அந்தச் சமூகம் அல்லது சபையில் இருந்து வரும் மக்களுக்கு ஆலோசனையும் அளிப்பவராவார்.  
இது இலத்தீன் வார்த்தையான *pastor* இல் இருந்து பயன்பாட்டிற்கு வந்தது. *Pastor* என்பதற்கு மேய்ப்பன் என்று பொருள். பெயருக்கு முன் பயன்படுத்தும்போது, "Ptr"/ "Pr" (ஒருமை) அல்லது "Ps" (பன்மை) எனும் சொற்களால் குறிக்கப்படும். எடுத்துக்காட்டு: Ptr. Benjamin.
# போதகர்

## வரலாறு

"போதகர்" என்ற வார்த்தை இலத்தீன் பெயர்ச்சொல் pastor இல் இருந்து உருவானது. அதாவது "மேய்ப்பர்" என்று பொருள்படும் இச்சொல் மற்றொரு வினைச்சொல்லான pascere – "மேய்ச்சலுக்கு வழிவகுக்கும், உணவளிக்கும்" என்பதிலிருந்து வந்தது. "போதகர்" என்பது புதிய ஏற்பாட்டின்கீழ் மூப்பரின் பாத்திரத்தையும் தொடர்புபடுத்துகிறது, ஆனால் விவிலிய புரிதலான *minister* (*மதகுரு*) என்பதற்கு ஒத்ததாக இல்லை. பல சீர்திருத்த திருச்சபைத் தேவாலயங்கள் தங்கள் மதகுருக்களை "pastor" என்று தான் அழைக்கின்றன.  
தற்கால பயன்பாட்டில் உள்ள பாஸ்டர் எனும் வார்த்தை விவிவியத்தில் உள்ள 'ஆடு மேய்க்கும்' என்ற உருவகத்தோடு வேரூன்றி உள்ளது. எபிரேய விவிலியம் (அல்லது பழைய ஏற்பாட்டில்) எபிரேய வார்த்தை ( *roeheh* ) என்பதை பயன்படுத்துகிறது, இது "மேய்ப்பர்" என ஒரு பெயர்ச்சொல்லாக பயன்படுத்தப்படுகிறது, மற்றும் "ஒரு மந்தையை பார்த்துக்கொள்வது போன்று" எனும் ஒரு வினைச்சொல்லாக பயன்படுத்தப்படுகிறது. 144 பழைய ஏற்பாட்டு வசனங்களில் இது 173 முறை தென்படுகிறது, இவை யாவும் ஆதியாகமம் 29: 7 - இல் உள்ளபடி 'மந்தைக்கு உணவளிக்கும் என்ற இயல்பான பொருள்கொண்டே வருகிறது. எரேமியா 23: 4 இல், இரு அர்த்தங்களும் *(ro'im* என்பது "ஆடு மேய்ப்பவர்கள்" என்றும் *yir'um* என்பது "அவர்களை மேய்க்கும்" என்றும்) பயன்படுத்தப்படுகிறது.  
**எரேமியா 23:4** "அவைகளை மேய்க்கத்தக்கவர்களையும் அவைகள்மேல் ஏற்படுத்துவேன்; இனி அவைகள் பயப்படுவதுமில்லை, கலங்குவதுமில்லை, காணாமற்போவதுமில்லையென்று கர்த்தர் சொல்லுகிறார்."
ஓவியம், 1515. தம்முடைய ஆடுகளை மேய்க்கும்படி பேதுருவிடம் சொன்னபோது, கிறிஸ்து அவரை ஒரு *போதகராக* மேய்ப்பராக நியமித்தார்.]]
புதிய ஏற்பாட்டின் ஆங்கில மொழிபெயர்ப்புகள் பொதுவாக கிரேக்க பெயர்ச்சொல் (*poimēn*) என்பதை "மேய்ப்பர்" என்றும் கிரேக்க வினைச்சொல் (*poimainō*) என்பதை "உண்பி/உணவளி" என்றும் மொழிபெயர்த்துள்ளது. இந்த இரண்டு வார்த்தைகளும் பெரும்பாலும் இயேசுவைக் குறிப்பிட்டு, புதிய ஏற்பாட்டில் மொத்தம் 29 முறை வருகின்றது. உதாரணமாக, இயேசு தன்னை 'நல்ல மேய்ப்பன்' என்று யோவான் 10:11 ல் குறிப்பிட்டார். கிறிஸ்து பிறப்பு நிகழ்வுகளில் ( லூக்கா 2) அதே வார்த்தைகள் அங்கிருந்த ஆடு மேய்ப்பர்களைக் குறிக்கின்றன.  
ஆயினும் ஐந்து புதிய ஏற்பாட்டு பத்திகளில், இந்த வார்த்தைகள் திருச்சபை உறுப்பினர்களைக் குறிக்கின்றன:  
1. யோவான் 21:16 - இயேசு பேதுருவிடம், "என் ஆடுகளை மேய்ப்பாயாக" என்றார்
1. அப்போஸ்தலர் 20:17 – அப்போஸ்தலனாகிய பவுல் எபேசுவில் உள்ள சபையின் *மூப்பர்களுக்கு* ஒரு கடைசி சொற்பொழிவைத் தர அழைக்கிறார்; அப்போஸ்தலர் 20:28 ல் அவர் பரிசுத்த ஆவியானவர் அவர்களை *கண்காணிகளாக* வைத்திருக்கிறார் என்றும், மேலும் அவர்கள் தேவனுடைய சபைக்கு ஆவிக்குரிய *உணவளிக்க வேண்டும் என்றும் கூறுகிறார்* .
1. 1 கொரிந்தியர் 9: 7 – "எவன் மந்தையை மேய்த்து அதின் பாலைச் சாப்பிடாதிருப்பான்?" என்று அப்போஸ்தலனாகிய பவுல் தன்னை குறித்தும் மற்ற அப்போஸ்தலர்களைக் குறித்தும் கூறுகிறார்.
1. எபேசியர் 4:13 - பவுல் இவ்வாறு எழுதினார்: "அவர், சிலரை அப்போஸ்தலராகவும், சிலரைத் தீர்க்கதரிசிகளாகவும், சிலரைச் சுவிசேஷகராகவும், சிலரை <u>மேய்ப்பராகவும்</u>, போதகராகவும் ஏற்படுத்தினார்".
1. 1 பேதுரு 5: 1-2 - பேதுரு தனது வாசகர்களிடையே உள்ள *மூப்பர்களிடம்*, "உங்களிடத்திலுள்ள தேவனுடைய மந்தையை நீங்கள் மேய்த்து, கட்டாயமாய் அல்ல, மனப்பூர்வமாயும், அவலட்சணமான ஆதாயத்திற்காக அல்ல, உற்சாக மனதோடும், சுதந்தரத்தை இறுமாப்பாய் ஆளுகிறவர்களாக அல்ல, மந்தைக்கு மாதிரிகளாகவும், கண்காணிப்புச் செய்யுங்கள்" என்று கூறுகிறார்.
# ஜுபிளி ஹில்ஸ்

**ஜூபிலி ஹில்ஸ்** (*Jubilee Hills*) என்பது மேற்கு ஐதராபாத்தின், தெலங்காணாவில் உள்ள ஒரு வசதியான புறநகர்ப் பகுதியாகும். இது இந்தியாவில் மிக அதிக விலைக்கு விற்பனையாகும் வணிக மற்றும் குடியிருப்பு இடங்களில் ஒன்றாகும்.  
மாவட்டத்தின் பணக்கார வர்த்தகப் புறநகரான இதற்கிடையே பஞ்சாரா ஹில்ஸ் மற்றும் ஐதராபாத் தகவல் தொழில்நுட்ப மண்டலமான *ஹைடெக் சிட்டி* இரண்டு கிலோமீட்டர் சுற்றளவில் அமைந்துள்ளது . இயற்கை நிலப்பரப்பு பெரும்பாலும் பாறை மற்றும் குடியேற்றங்கள் ஒப்பீட்டளவில் புதிய கட்டுமானங்களுக்கு உகந்ததாக அமைந்துள்ளது.  
இதன் தென்கிழக்காக அமைந்துள்ள காசு பிரம்மானந்த ரெட்டி தேசியப் பூங்கா, இந்தியாவின் மிகப் பெரிய நகர்ப்புற தேசிய பூங்காவில் ஒன்றாகும் (1.58 &nbsp; கி.மீ. <sup>2</sup>).